Carey, Maxwell se kolwe flits in oorwinning | Netwerk24
Dean Jones sterf aan hartaanval
Die voormalige Australiese kolwer Dean Jones is Donderdagmiddag aan vermoedelik 'n hartaanval in Mumbai, Indië, dood.
Carey, Maxwell se kolwe flits in oorwinning
17 September 2020 07:29
Glenn Maxwell (links) en Alex Carey. Maxwell is as die Speler van die Wedstryd aangewys. Foto: Getty Images
Uitstekende honderdtalle deur Alex Carey en Glenn Maxwell het Australië Woensdag gehelp om 'n dramatiese oorwinning met drie paaltjies teen Engeland te behaal.
Die besoekers het met dié sege op Old Trafford die eendagreeks met 2-1 beklink.
Carey (106 van 114 balle) en Maxwell (108 van 90 balle) het 'n vennootskap van 212 lopies opgestapel om die sesde paaltjie nadat die Aussies op 73/5 gesteier het. Hulle het 'n stewige wenteiken van 303 gejaag in die laaste wedstryd van die witbaltoer.
Jonny Bairstow het in die Engelse kolfbeurt 112 aangeteken. Die tuisspan moes 'n terugvegpoging lewer nadat hy sy eerste twee paaltjies met die eerste twee aflewerings van die beurt verloor het.
Engeland het uiteindelik 302/7 in sy 50 beurte behaal nadat hy die loot gewen het.
Die Aussies het hulle eerste vyf paaltjies goedkoop prysgegee, maar uitstekend terugbaklei om die oorwinning te behaal met twee balle oor.